295 Preceptum

Nota quod hic proprie loquendo est imperium faciendi aliquid uel non faciendi. Sed affirmatiua mandata proprie dicuntur precepta cogitatiua. Vero dicuntur prohibiciones. Igitur precepta dominica <~~cogitatiua~~> sunt ad implenda multiplici ratione. Primo ratione precipientis in quo est potencia omnipotens presencia, omnia cernens iusticia, recte penitens.

¶ De primo, Leu. 20[:8]: *Custodite præcepta*, et iudicia, *et facite ea: ego Dominus*. Custodite ea in corde, ut sint in memoria per retencionem, ut sint in intelligencia per consideracionem, in voluntate per deuocionem, et facite ea in opere per execucionem parum. Enim videlicet sciencia sine vsu, Psal. [98:7]: *Custodiebant testimonia ejus, et præceptum quod dedit illis*.

¶ De secundo, si rugiente leone, precente bestie gressimi, figunt nec audent procedere, quanto magis homines rationales cohiberi debet ad tonitruum Dei cuncta cruentis et semper presentis, Ysai. 30[:20-21]: *Erunt oculi tui videntes præceptorem tuum. Et aures tuæ audient* verba *monentis post tergum. Hæc est via; ambulate in ea*.

¶ Exemplum de Thayse meretrice in *Vitis* *Patrum*, que dixit Abbati Paphnutio, non est locus quem Deus non videt.

¶ De tercio, non videmus quod preceptum prelati remissi necgligentur, sed preceptor noster Deus instissimus est in puniendo malos, Jer. 7[:12]: *Ite ad locum meum in Silo, et videte* quid *fecerim ei propter malitiam populi mei*.

¶ Item, vlterius videant superbi casu Luciferi, mundi submersionem, Pharonis auari dampnationem, diuitis ingrati reprobacionem, serui nequam nolentes misereri.

¶ Accidiosi condempnacioni, serui pigri, luxuriosi mundacioni, diluuii gulosi, incendium populi Iudaici, Tob. 3[:4]: Quia *non obedivimus præceptis tuis, traditi sumus in direptionem, et captivitatem, et mortem, et in fabulam, et in improperium*.

¶ Secundo, precepta Dei sunt adimplenda <~~et improperium~~> ratione forme et modi in precipiendum. Que quidem forma est primo obligatoria quo ad omnes.

¶ Nam iura res est emptoris.

¶ Cum ergo Deus fecerit nos et redimerit nos sui sumus et non nostri. Presertim cum hanc obligationem obseruent irrationabilia, Job 39[:27]: *Numquid* non *ad præceptum tuum elevabitur aquila*.

¶ Quoniam etiam in sensibilia, Job 9[:7]: *Qui præcipit soli, et non oritur*. Quanto ergo magis obligantur rationalia ad eis precepta exequenda, Deut. 8[:1]: *Omne mandatum, quod ego præcipio tibi hodie*. Vide quod facias.

Secundo forma precepti est comminatoria quo ad rebelles bannus principis qui precipitur sub pena perdende substantie terrene et corporis bene seruatur, sed preceptum diuinum mandatur cusodiri sub pena temporalium corporis et gracie, Psal. [118:4]: *Tu mandasti mandata tua custodiri nimis*. Gen. 2[:16-17]: *Præcepit* Deus homini, *Ex omni ligno*, etc., et sequitur, *scientiæ boni et mali ne comedas quocumque enim die comederis [ex eo], morte morieris*.

¶ Exemplum de Semey, /f. 92vb/ 3 Reg. 2[:43] non seruantum preceptum regis.

¶ Tercia forma precepti diuini precepti est permissoria obedientibus, Deut. 4[:40]: *Custodi [præcepta] ejus ut bene tibi sit*. Sicut qui bene custodit castrum sibi commissum custodit custodientem sic est de precepto diuino, Eccle. 8[:5]: *Qui custodit præceptum non experietur quidquam mali*.

¶ Tercio, adimplenda sunt diuina precepta ratione eo quod sint facilia nam delicione nichil facilius, Joan. 15[:12]: *Hoc est præceptum meum, ut diligatis invicem*. Vnde et dictum est Naamam, 4 Reg. 5[:13]: *Si rem grandem dixisset tibi propheta, facere debueras: quanto magis*, etc. Et Deut. 30[:11]: Mandatum quod ego præcipio tibi hodie, non est supra te, ne procul, etc. [1] Joan 5[:3] *Mandata ejus gravia non sunt*.

¶ Secundo quia non sunt bona et vtilia quicquid appetitur sub ipso boni appetitur ne enim condedisti eis precepta bona, Psal. [110:8]: *Fidelia omnia mandata ejus, confirmata in sæculum sæculi*. Non fuit tale preceptum dicendum de vna occidendo, 2 Reg. 8[:2].

¶ Tercio quia sunt delectabilia Nam per hed fit coniunctio conuenientis cum conueniente, scilicet, anime obedientis cum Deo, Eccli. 23[:37]: *Nihil dulcius quam respicere Domini*. Non tale fuit preceptum Herodi qui iussit Johannem decollari, Mar. 6[:28].